Projektas

Lietuvos Respublikos Vyriausybė

nutarimas

DĖL LIETUVOS RESPUBLIKOS VYRIAUSYBĖS 2019 M. GRUODŽIO 11 D. NUTARIMO NR. 1248 „DĖL LIETUVOS RESPUBLIKOS SPECIALIŲJŲ ŽEMĖS NAUDOJIMO SĄLYGŲ ĮSTATYMO ĮGYVENDINIMO“ PAKEITIMO

Nr.

Vilnius

Lietuvos Respublikos Vyriausybė nutaria:

Pakeisti Lietuvos Respublikos Vyriausybės 2019 m. gruodžio 11 d. nutarimą Nr. 1248 „Dėl Lietuvos Respublikos specialiųjų žemės naudojimo sąlygų įstatymo įgyvendinimo“:

1. Pakeisti preambulę ir ją išdėstyti taip:

„Vadovaudamasi Lietuvos Respublikos specialiųjų žemės naudojimo sąlygų įstatymo 6 straipsnio 1 dalies 6 punktu, 7 straipsnio 3 dalimi, 13 straipsniu, 69 straipsnio 1 dalies 13 punktu, 84 straipsnio 2 dalies 11 punktu, 86 straipsnio 2 dalies 11 punktu, 141 straipsnio 3, 5, 16 ir 17 dalimis, Lietuvos Respublikos Vyriausybė n u t a r i a:“.

2. Papildyti 1.1.3 papunkčiu:

„1.1.3. Valstybės registruose, kadastruose ir (ar) valstybės informacinėse sistemose kaupiamų duomenų apie teritorijas, kuriose taikomos specialiosios žemės naudojimo sąlygos, pateikimo Nekilnojamojo turto registro tvarkytojui tvarką ir sąlygas.“

3. Pakeisti 1.5 papunktį ir jį išdėstyti taip:

„1.5. Lietuvos Respublikos susisiekimo ministeriją – aerodromo, kelių, geležinkelio kelių ir jų įrenginių, geležinkelio želdinių, elektroninių ryšių tinklų elektroninių ryšių infrastruktūros apsaugos zonų planų, žemėlapių ir (ar) schemų rengimo (nerengiant teritorijų planavimo dokumento ar žemės valdos projekto) ir tvirtinimo tvarką;“.

4. Pakeisti 2.1 papunktį ir jį išdėstyti taip:

„2.1. Lietuvos Respublikos aplinkos ministeriją – šio nutarimo 1.1.2 papunktyje nurodytus planus, žemėlapius ir (ar) schemas;“.

5. Papildyti 2.11 ir 2.12 papunkčiais:

„2.11. Valstybinę saugomų teritorijų tarnybą prie Aplinkos ministerijos – pelkių ir šaltinynų, natūralių pievų ir ganyklų planus, žemėlapius ir (ar) schemas;

2.12. Aplinkos apsaugos agentūrą – paviršinių vandens telkinių apsaugos zonų ir paviršinių vandens telkinių pakrantės apsaugos juostų žemėlapius ir (ar) schemas;“.

Ministras Pirmininkas

Aplinkos ministras